Ab tak, "Gotham" main...
Jim, meri baiti Sofia say milo.
Tum kabhi har cheez say munh phair kar jaanay ke baaray main sochtay ho?
Kabhi kabhaar.
Iss tasweer main aik aadmi paani say dobaara zinda hotay huay dikh raha hai.
Yeh Ra's Al Ghul hai.
Usay chhuri chaahiye.
Boli 50,000 dollars say shuru hogi.
1 lac dollars.
Bees lac dollars!
Mr Bruce Wayne ki hui!
Tou tum keh saktay ho ke main tumhaari sab say bari fan hoon.
Kya kaala aur safaid hota hai aur poora laal hota hai?
Zebra, aik gaping hole ke saath.
Meray khayaal say tumhaaray dimaagh main koi masla hai, Ed.
Gordon, tum say koi milnay aaya hai.
-Tumhein waapis nahin aana chaahiye tha. -Main Falcone hoon.
Tum aik gangster ki talash main aaye thay, tumhein woh mil gayi.
Chhuri har cheez keliye zaroori hai.
Har cheez keliye nahin.
Khoobsoorat.
Aur tum nay isay neelaami main khareeda?
Bazaahir taur par, yeh pehli sadi ke
Mesopotamian King ki embalming chhuri thi.
Belahsi.
Aur aap mujh say kya chaahtay hain, Mr Wayne?
Jo bhi aap mujhay bata sakein, Dr Winthrop.
Main jaanna chaahta hoon ke main nay kya khareeda hai.
Shaayed tumhein yeh iss pe
dou lac dollars kharachnay say pehlay sochna chaahiye tha na?
Isay aik raat keliye meray paas chhordou.
Main aagaya!
Yaar, aap ko sach main woh kamra saaf karnay ki zaroorat hai.
Meray pyaara pota.
Main Gotham Central Library ke historical records room
istimaal kar sakta hoon aur yeh wahaan apna homework karta hai.
Aray, Alex, main tumhaara taaruf karwaata hoon,
Mr Bruce Wayne aur inn ke guardian, Alfred Pennyworth say.
Kya chal raha hai?
Yeh kahaan say aayi?
Cuneiform pakka pre-Phoenician hai.
Alex taareekh parhta hai aur kabhi kabhaar meri madad karta hai.
Aik minute sunyega, Master Bruce.
Aik boorhay aadmi ko shaamil karnay tak tou theek tha,
lekin aik jawaan aadmi?
Yaad rakho ke woh iss chhuri ke peechhay hai.
Iss main kya itna zaroori hai ke Ra's Al Ghul ko yeh shiddat say chaahiye?
Hamein jaanna hoga.
Dr Winthrop.
Alex.
Mujhay aap say kehna hoga ke yeh baat hamaaray darmiyaan rahay.
-Zaahir hai. -Haan, theek hai.
Matlab, jee, Mr. Wayne.
Main kal aa kar daikhoonga.
Tab tak...
Nahin!
Chalo, Ed, chalo!
Main yeh karoonga.
Yeh...
bilkul sahi...
paheli honi chaahiye.
Nahin!
Haan.
Haan!
Kya yeh tum ho?
Haan.
Kya yeh tum ho?
Kal raat, Oswald...
tumhaari zindagi ki aakhri raat hogi.
Alex!
Palmerian Codex laao.
Kya hua?
"Woh jo paani say ubhrega, jisay maut nahin chhuaygi...
iss paak khanjar say...
uss ki aakhri taqdeer...
poori hogi.
Zameen hilegi, khoon bahega.
Har koi kaampega...
Demon's Head ke aagay."
Demon's Head kya hai?
Kya nahin, baitay.
Kon.
Iss chhuri ke waqt ka aik afsaan hai...
aik aadmi ka, jo marr nahin sakta tha.
Ya jo marr gaya aur dobaara zinda hua.
Kya tum nay kabhi "Ra's Al Ghul" ke baaray main suna hai?
Woh aik warlord tha.
Lekin woh aadmi hamesha apnay baaray main kahaaniyaan banaatay thay.
Woh sirf kahaaniyaan hain.
Baitay, log inn kahaaniyon main yaqeen kartay hain.
Woh uss keliye qatal kartay hain.
Meray khayaal say Bruce Wayne apni soch say ziyaada mushkil
museebat main parr gaya hai.
Aur kayi ziyaada khatarnaak.
Kisi ko yahaan nahin hona chaahiye.
Yeh lou.
Isay meray daftar main lejaao.
Chup chaap. Jaldi karo!
Dr Niles Winthrop. Kitnay aizaaz ki baat hai.
Tum kon ho?
Museum band hochuka hai.
Tum guard say kaisay guzray?
Main maafi chaahta hoon.
Lekin mera kaam zaroori hai.
Greek vase, doosri sadi ka.
Yeh pandarween sadi main Marrakesh naam ke faraib nay banaaya tha.
Uss main hunr tha, lekin bohot ghanday mazaaq karta tha.
Mujhay bataao ke tum kon ho warna main police ko call karoonga.
Mujhay uss chhuri ki talaash hai jo Bruce Wayne aaj yahaan laaya tha.
Pata nahin tum kya keh rahay ho.
Main aaj tak jis sab say kamaal ke jhoot bolnay waali say mila hoon,
woh Shanghai main aik kotha chalaati thi.
Uss ki sab say kamaal ki baat yeh thi
ke aap jaantay thay ke woh jhoot bol rahi hai lekin aap ko farq nahin parta.
Aap itni shiddat say uss par yaqeen karna chaahtay thay.
Aap, Dr Winthrop, bohot bura jhoot boltay hain.
Chhuri kahaan hai?
Aray, police aarahi hai.
Haan bilkul.
Jurm ka khaatma, bhaar main jaaye.
Harper?
Bullock kahaan hai?
Uss nay mujh say aanay ko kaha.
Woh thoray din aaraam kar raha hai.
Tum meri babysitting kar rahi ho?
Kya tumhein babysitting ki zaroorat hai?
-Kya report hai? -Dr Niles Winthrop.
Antiquities ke curator.
Lagta hai kisi ki gardan toot gayi.
Koi gawaah nahin, zaahir hai.
Fire alarm say security trigger hui.
Shaayed murda aadmi nay chalaaya ho iss say pehlay ke...
Haan, shukriya. Aur kuch?
Asal main, haan.
Professor Von Dead's log book ke mutaabiq
aakhri shakhs jo inn say milnay aaya tha,
main kal dupher ki hi baat kar rahi hoon...
Bruce Wayne.
Khair hai, usay andar aanay dou.
Detective Gordon.
Kya...?
Kya hua?
Hum soch rahay thay ke hum tum say yeh hi poochheingay.
Tum kal hi Dr Winthrop say milay thay na?
Main...
Main nay neelaami say aik puraani chhuri khareedi thi.
Dr Winthrop meray liye, uss ka muaana karnay keliye raazi hogaye thay.
Main paish raft daikhnay aaya tha.
Woh kab maaray gaye thay?
Fire alarm ke mutaabiq, bas raat 12 bajay ke baad.
Jis nay bhi yeh kaam kiya, woh security say bach gaya hoga.
Unn ka pota, Alex. Meri umar ka hai, thora sa chhota.
-Kya aap nay uss say baat ki? -Kisi nay koi baccha nahin daikha.
Main daikhti hoon.
Chhuri kahaan hai?
Alfred sahi thay. Mujhay usay chhorni nahin chaahiye thi.
Bruce, aaraam say.
Yeh chhuri kya hai?
Tumhein lagta hai ke koi asal main uss keliye qatal karega?
Detective Gordon, aap jo jaanna chaahtay hain, woh main aap ko batadoonga.
Lekin aap mujhay bas apnay saath aanay dein.
Agar yeh chhuri ki wajaah say hai tou main zimmedaar hoon.
Bruce, aik aadmi marr chuka hai, aik baccha shaayed laapata hai.
Abhi detective bannay ka waqt nahin.
Tum kya jaantay ho? Iss chhuri main aisa kya khaas hai?
Jahaan tak mujhay maaloom hai, woh sirf aik puraani chhuri hai.
Lekin main nay uss keliye bohot paisay diye hain,
aur aik aur boli lagaanay waali thi, bohot hi jaarhaana.
Barbara Kean.
Sahi.
Harper, potay ko dhoondegi.
Main Barbara ko daikhta hoon.
Tum ghar jaao.
Mujhay jab tumhaari zaroorat hogi, tab main tumhein call karoonga.
Tum aagaye, aakhir kaar.
Main nay tumhein intizaar karwaaya, maafi chaahta hoon.
Meray mehmaan aagaye hain.
Aray haan.
Kehna hoga...
woh yahaan achhay nahin lagtay.
Agar tum meri pehli darkhwaast par chhuri lay aati,
tou yeh zaroori naa hota.
Iss chhuri main itna kya khaas hai waisay?
Uss say koi jazbaat juray hain?
2000 saal main jo khoon aur jaadu say taqdeer bani, bas woh.
Ab yeh Dog-Boy jaa kar...
Iss ka naam Anubis hai.
Aur haan.
Mujhay chhuri laa kar dou.
Aur tum larkay ko maar saktay ho.
Boss.
Darwaaza khatkhataana, Victor. Hum nay iss baaray main baat ki thi.
Woh yahaan hai.
Usay andar lay aao.
Ms Falcone, Gotham main khush aamdeed.
Mr Cobblepot, aap say mil kar khushi hui.
Mujhay Oswald bulaayein.
Please, baithein.
Mujh say milnay aanay ka shukriya.
Main nay apnay abbu say seekha hai,
ke jab Gotham ka Baadshaah bulaaye, tou aap jaatay hain.
Aur Carmine kaisa hai?
Kya hum unn say jald milnay ki umeed rakh saktay hain?
Kya hum seedha kaam ki baat par aayein?
Bilkul.
Meray abbu ke gher qaanooni kaarobaar main mujhay koi dilchaspi nahin.
Main yahaan isliye aayi hoon kyunkay Falcone khaandaan ki kayi charities hain
jinhein meri tawajjo ki zaroorat hai.
Aur aap woh tawajjo yahin aakar desakti hain, meray sheher main.
-Main aap ki fikar samajhti hoon... -Samajhti hain kya?
Lekin main aap ko yaqeen dilaati hoon...
uss ki koi zaroorat nahin.
Pata hai...
aap ke baap nay mujhay kayi cheezein sikhaayi hain...
Unn main say aik tha zaroorat ke mutaabiq munaasib taur pe shak karna.
Maslan...
jab mera raaj aaya, unn ke kuch capos underground chalay gaye.
Ab shaayed woh hamesha keliye ghaayeb hochukay hain.
Ya wo baghawat ki sarbarahi keliye Falcone ke waapis aanay ka intizaar kar rahe hain.
Kon jaanta hai?
Lekin...
mujhay aap ke baap ki aawaaz meray kaanon main sunaayi daiti hai...
"Sambhal kar."
Ab...
mujhay jaanna hoga ke tum koi paagalpan nahin kar rahi,
apnay baap ki saltanat dobaara khari karnay keliye.
Warna...
main tumhein maar daaloonga.
Main 13 saal ki thi jab meray baap nay mujhay bhej diya tha.
Unn ka kehna tha ke Gotham bohot khatarnaak hai.
Lekin yeh mera ghar hai.
Main ghar aana chaahti thi.
Isliye main yahaan hoon.
Kya yeh kaafi hai?
Gotham.
Hum sab ki maa.
Meray khayaal say hamein kisi fikar ki zaroorat nahin.
Apnay abbu ko meray salaam kehna, acha?
Jim.
Bohot khushi hui.
Barbara.
Main nay suna ke tum waapis aagayi ho.
Lagta hai ke tum dobaara apnay pairon pe khari hogayi ho.
Aik aurat ko masroof rehna hota hai.
Tum kuch alag si lag rahi ho.
Main behtar lag rahi hoon?
Tum nay haal hi main, neelaami main aik chhuri pe boli lagaayi thi.
Haal chaal poochhna tou aik taraf.
Woh chhuri ab ghaayeb hai aur jis ke paas woh thi, woh marr chuka hai.
Tum kal raat 12 bajay ke qareeb kya kar rahi thi?
Main yahaan thi...
gawaahon ke saath.
Hamaari baat khatam?
Nahin.
Yeh jagaah.
Jo paisay tum nay chhuri par boli lagaanay keliye istimaal kiye...
-Tumhein kon paisay deraha hai? -Aik gaahak.
Aur nahin, haalaankay mujhay talab horahi hai, main tumhein naam nahin desakti.
Kya woh Ra's Al Ghul hai?
Agar woh Ra's Al Ghul hai tou tum nahin jaanti ke woh kon hai.
Mujhay nahin pata ke tum kiski baat kar rahay ho.
Ab, kya main apnay wakeel ko call karoon?
Hum raabtay main raheingay.
Idhar aao.
Tum nay mera peechha kya?
Meray tum say kehnay ke baad ke duur raho, tum kya soch rahay thay?
Main nay kaha ke main zimmedaar hun. Aapko mujhay apne sath aanay daina chaahiye tha.
Saaf hai ke woh jhoot bol rahi hai.
Main aap ki qaatil ko dhoondnay main madad kar sakta hoon, Alex ko bhi.
Woh mera kaam hai!
Tum madad karna chaahtay ho?
Ra's Al Ghul kon hai?
Aur tum nay pehlay uss ka zikar kyun nahin kiya?
Mujhay pakka nahin maaloom tha ke woh iss main shaamil hai.
-Jis tarah uss nay baat ki... -Tum jhoot bol rahay ho, dobaara.
Ra's Al Ghul, The Court of Owls ka asli sarbaraah hai.
Woh virus aur mujhay aghwaah karwaanay keliye zimmedaar hai.
Aur tum nay iss sab ka pehlay zikar karnay ke baaray main nahin socha?
Usay chhuri kyun chaahiye hogi?
Uss ke baaray main itna kya zaroori hai?
Mujhay koi andaaza nahin.
Main yeh hi jaannay ki koshish kar raha hoon.
-Haan? -Gordon, baccha ghar pe nahin.
Daada uss ka khayaal rakh rahay thay, jab waaldein safar kar rahay thay.
Woh school main nahin hai. Usay kisi nay nahin daikha.
Zabardast.
Suno, mujhay Ra's Al Ghul ke baaray main, jitni mumkin ho, jaankaari chaahiye.
Uss ka iss say taaluq hosakta hai.
Zaroor. Lekin usay kaisay hijjay...
Kisi nay larkay ko nahin daikha.
Ya tou woh chhupa hua hai ya woh uss ke daada ke qaatil ke paas hai.
Police museum pe fire alarm bajnay ki wajaah say aayi thi.
Hosakta hai usay Alex nay chalaaya ho.
Chhuri legaya ho.
Agar aisa hai tou woh darr kar chhupa hua hoga.
Woh kahaan hosakta hai? Socho.
Main uss say sirf aik second keliye mila tha.
Tum detective ka kirdaar ada karna chaahtay ho? Ab tumhaara mauqa hai.
Uss nay kya pehna tha? Uss nay kya kaha? Mujhay kuch bhi bataao.
Ye usski school ke uniform main tha.
Wo tou abhi school say parh ke aaya hai...
...Gotham Central Library say.
Usss ke dada ka kamra tha wahaan. Alex ke paas chaabi hai.
Agar woh chhup raha hai tou uss nay police par bharosa naa karnay ka faisla kiya hai.
Agar main gaya tou hosakta hai ke woh bhaag jaaye.
Usay kisi jaannay waalay ka chehra daikhna hoga.
Chalo.
Ed Nygma nay tumhein bhaija hai?
Edward Nygma?
Dobaara karo.
Aik waqt main mera dost, Oswald, ab mera dushman.
Main hoon Ed, sirf tumhaari jaankaari keliye.
Ab hamaaray milnay ka waqt hogaya hai, meray khayaal say tum bhi maantay ho.
Tumhein main wahaan miloonga jahaan zameen aasmaan say milti hai.
Jahaan paani behta hai aur parinday urrtay hain.
Sooraj tulu ke waqt main tum say wahaan miloonga.
Hum maamlaat tay karleingay, siwaaye agar tum daray huay ho.
Yeh kya tha?
Hamein inn par tashadud karna chaahiye.
Inn say ughalwaatay hain ke Nygma kahaan hai.
Usay hum sirf sark pe milay.
Tum yeh kahogay na.
Jaao!
Jis nay usay aghwaah kiya tha, us nay kaha tha ke uss ka dimaagh kharaab hogaya hai.
Saaf hai ke woh ghalat thi.
Uss nay apni puraani chaalein shuru kardi hain.
Tou main uss say miloonga.
Tum aur tumhaaray aadmi qareeb main chhupna.
Jab main kahoon tab hamla karna. Ed ko maarna nahin lekin.
Main chaahta hoon ke Victor usay dobaara jamaaye.
Tum nahin, doosra Victor.
Zameen aasmaan say milti hai...
paani behta hai, parinday urrtay hain.
Zaahir hai, uss ka matlab hai bandargaah.
Apnay aadmiyon ko jama karo.
Mujhay Ed Nygma chaahiye.
Historical Records room?
Peechhay.
Alex?
Main hoon, Bruce Wayne.
Tum baahir aasaktay ho, tum mehfooz ho.
Alex, please, main sirf tumhaari madad karna chaahta hoon.
Alex.
Yeh Detective Gordon hain.
Tum inn par bharosa kar saktay ho.
Acha, acha, theek hai.
Mujhay maaf kardou.
Uss aadmi nay unhein maardiya.
Meray daada ko maardiya.
Aik aadmi tha? Tum nay uss ka chehra daikha?
Main nay usay sirf peechhay say daikha.
Chhuri thi. Kya tum jaantay thay ke woh khatarnaak thi?
Nahin.
Mujhay koi andaaza nahin tha.
Alex, tumhein police station chalna hoga.
Main nahin chal sakta.
Woh aadmi, woh sochega ke main nay usay daikha hai.
-Woh meray peechhay aayega. -Main tumhaari hifaazat karoonga, waada.
Usay jab tak chhuri nahin mil jaati, woh waapis aata rahega.
Alex, kya chhuri tumhaaray paas hai?
Nahin, main nay usay chhupadi.
Alex ko lejaao aur mujh say police station pe milo. Jaao.
Tumhein kis nay bhaija hai?
Waazeh karnay ka shukriya.
Bruce?
Bhaago!
-Bruce Wayne aaya? -Nahin.
Hum nay sheher main BOLO release kardiya hai.
Uss naam ka kya jo main nay tumhein diya tha?
Kuch nahin, main nay Richard Gull daikha, Ralph Ghoul daikha.
Detective Gordon?
Ra's Al Ghul.
Minister of Antiquities, consulate of Nanda Parbat say jura hua.
Aanay ka shukriya.
Nanda Parbat. Woh Himalayas main hai na?
Bohot khoob, Detective.
Aap ke mulk main bohot kam nay hamaari chhoti si qaum ke baaray main suna hai.
Kyun naa hum captain ke office main baat karein?
Thoray akailay main.
Zaahir hai.
-Main aik minute main aaya. -Shukriya.
Main samjhi nahin.
Yeh woh aadmi hai jisay tum qatal keliye dhoond rahay ho?
Woh khud chal kar kyun aayega?
Barbara nay usay bataaya hoga ke hamein uss ki talaash hai
-Haan, lekin... -Library main dou mujrim...
Agar woh iss keliye kaam kar rahay hain...
woh isay bataatay ke hum nay Alex say raabta kiya hai.
Yeh soch sakta hai ke Alex nay chhuri hamein di hai.
Main isi baat ko istimaal kar sakta hoon.
Alfred Pennyworth ko call karo. Pucho ke uss ki Bruce Wayne say baat hui hai.
Uss cheez nay mujhay kaata.
-Mujhay tumhein hospital lejaana hoga. -Nahin, nahin.
Phir police ke paas.
-Detective Gordon... -Nahin, woh mujhay dhoond leingay.
Sorry.
Main dara hua hoon.
Pata nahin tum yeh kaisay kartay ho.
Tum unn aadmiyon say laray aur main...
Main bas kuch nahin kar saka.
Bilkul uss waqt ki tarah jab uss aadmi nay meray daada ka qatal kardiya.
Darrna, aam si baat hai.
Gali main...
jab meray waaldein maaray gaye thay.
Main khaufzada tha.
Main wahaan khara raha.
Darrna ghalat nahin.
Aik dafa tum sochlo ke us main koi buraayi nahin tou tum uss say jeet saktay ho.
Phir tum amal kar saktay ho.
Tum lartay ho.
Mujhay tumhaaray liye bura mehsoos hua tha.
Jab tumhaaray waaldein ke saath jo hua tha, woh hua.
School main saaray bacchay sirf tumhaari hi baat kartay thay.
Woh kya kehtay thay?
Ke tum aik mansion main akailay rehtay ho...
school nahin jaatay...
jets main ghoomtay ho.
Woh aisay baat kartay thay jaisay tum ajeeb ho.
Shaayed main hoon.
Nahin. Tum kamaal ke ho.
Main ajeeb hoon.
Aur tum bhi thoray tou ajeeb ho, shaayed.
Lekin...
tum ajeeb tarah say kamaal ke ho.
Main tumhein chhuri ke paas lejaata hoon.
Kya main tumhaaray liye kuch laa sakta hoon?
Coffee?
Woh zaroori nahin, meray khayaal say tum jaantay ho main yahaan kyun hoon.
Bataayein, Minister.
Barbara Kean, jis say tum nay baat ki,
woh meri hukoomat ki taraf say aik milkiyat ko haasil kar rahi thi.
Woh milkiyat meray logon ki riwaayati meeraas hai.
Khud chhuri par kyun boli nahin lagaayi?
Muqaabla tha.
Aur agar hum sarkaari taur pe boli lagaatay, log chaukanna hojaatay.
Aur isliye chup chaap karna behtar raasta lag raha tha.
Lekin Miss Kean...
naakaam hogayi.
Aur ab...
afsos ke saath, meray khayaal say aik qatal hua hai.
Dr Niles Winthrop.
Gotham Natural History Museum main Curator.
Bohot bura hua.
Lekin main yahaan iss wajaah say aaya hoon, Detective...
ke meri hukoomat ki bina par mutaalba kar sakoon
aur aap say darkhwaast karoon ke woh chhuri mujhay lauta di jaaye.
Aap ka kehna hai ke yeh chhuri aap ke mulk keliye zaroori hai.
Please samjhaayein.
Meray logon main aik qadeem kahaani hai...
aik aadmi ki...
jo marr nahin sakta tha.
Uss ke waqt main, uss nay bohot buray kaam kiye.
Aik azeem saltanat khari ki.
Aur phir ghaayeb hogaya.
Uss ke saath kya hua?
Agar afsaanay par yaqeen kiya jaaye...
woh raaj say munh phair kar chala gaya aik din dobaara lautnay ke ehed ke saath,
ke woh apni taqdeer poori karegi, lekin uss keliye...
aik khaas chhuri ki zaroorat thi.
Iss chhuri ki?
Aik kahaani.
Jaisa ke main nay kaha.
Lekin meray logon keliye...
bohot hi maayenay rakhti hai.
Main umeed karta hoon ke aap ki tajasus khatam hogayi hogi.
Thori.
Lekin daikhein, Minister...
meray liye sab say zaroori yeh hai...
ke aik larka hai, curator ka pota.
Usay shikaar banaaya jaa raha hai.
Ab shaayed, chhuri ki wajaah say.
Ya shaayed...
qaatil ko lagta hai ke uss nay kuch daikha hai.
Kya uss nay kuch daikha hai?
Nahin.
Phir woh mehfooz hai.
Haan, lekin daikho, mujhay iss baat ka yaqeen hona hoga...
iss say pehlay ke main kuch aisa karoon jis say case par koi asar paray.
Jaisay ke chhuri riha karna.
Kya main chhuri daikh sakta hoon, Detective?
Mujhay sukoon mil jaayega.
Aye!
Gordon kahaan hai?!
Gordon, koi aaraha hai!
Gordon, Bruce kahaan hai?
Tum!
-Alfred, peechhay hato! -Ruko, ruko! Haath hataao!
Tumhein nahin pata woh kon hai.
Mujhay pata lag raha hai lekin tum madad nahin kar rahay.
Main chaahta hoon ke tum sukoon rakho.
-Mujhay uss say baat poori karnay dou. -Gordan!
-Abhi nahin! -Gordon!
Woh ghaayeb hogaya.
Woh jaanta hai ke chhuri hamaaray paas nahin.
Hamein Bruce ko dhoondna hoga.
-Donna Falcone. -Mujhay yeh mat bulaao.
-Tumhein hamaari baat sunni hogi. -Nahin.
Main nay tumhein yahaan nahin bulaaya. Hum yeh meeting nahin kar rahay.
Ab main kahoongi ke please chalay jaao.
Hum nay saalon tak tumhaaray abbu ki khidmat ki.
Jab Penguin ka raaj aaya tou hamein underground jaana para.
Phir hum nay suna ke Gotham main aik Falcone waapis aaya hai.
Hum jaantay thay ke waqt aachuka hai.
Kya tum meray abbu ko nazar andaaz kartay thay jaisay mujhay kar rahay ho?
Main nay tum say abhi abhi jaanay ko kaha.
Bas hamein bataadou ke tumhaara baap kab waapis aaraha hai,
uss Penguin ko apni aukaat dikhaanay keliye.
Please meri baat samjhein, meray abbu waapis nahin aarahay.
Yeh Penguin ka sheher hai.
Aur main chaahti hoon ke tum uss ke pata lagnay say pehlay chalay jaao...
Afsos hai ke kaafi dair hogayi.
Victor, tum nay kitni qabrein khodi hain?
Dou.
Lekin unn main kaafi jagaah hai.
Aur yeh lou.
Mera shak khatam hogaya.
Tum nay mujhay istimaal kiya.
Tum nay mujhay apni club main bulaaya.
Tumhein pata tha ke meray abbu ke wafaadaar mujhay dhoond leingay.
Tum nay meray saath chaal chali.
Aik farq ke saath, meri jaan.
Tumhein kuch nahin hua.
Tou tumhein mujh par ab bharosa hai?
Tum zinda ho na?
Main ghulaab ughaata.
Unn say badboo chali jaati hai.
Meray abbu unn aadmiyon ka qatal naa kartay.
Woh mujhay apni club main bulaatay, tumhaari tarah lekin phir aagay jaatay.
Woh mujhay khaanay par bulaatay.
Hamein awaam ke saamnay dikhaatay.
Paighaam bhaijtay ke puraani hukoomat meray saath hai.
Aur jin aadmiyon ko tum nay maardiya woh tum say wafaadaari ka ehed kartay.
Ab woh fertilizers hain.
Daikho, meray abbu doosron ki taaqat say ubharna jaantay thay.
Lekin yeh tumhaara sheher hai.
Naya waqt, naye tareeqay.
Yahaan aik qadeem Sumerian jewelry box tha.
Main nay bas uss ki jagaah woh rakhdi.
Saamnay chhupaaya hai.
Achhi soch.
Bruce.
Iss chhuri ko lekar aik afsaana hai.
Ke iss ki wajaah say bohot buri cheezein hui.
Lekin kya agar woh sirf aik afsaana naa hua?
Meray daada marr chukay hain.
Jis aadmi nay unhein maara...
yeh uss ke haath nahin lag sakti.
Main lagnay nahin doonga.
Main waada karta hoon.
Hamein yahaan say nikalna hoga. Bhaago, bhaago!
The Nanda Parbat consulate hamein sahi say jawaab nahin derahay
aur hum ijaazat naamay ke baghair wahaan nahin jaa saktay.
-Bruce nay abhi tak call nahin ki? -Nahin.
Pehla tou yeh ke tum nay aik qatal ki tehqeeqaat main
usay saath aanay hi kyun diya haan?
Nahin, tum mujhay jhoot aur baatein chhupaanay par lecture nahin desaktay.
Tum aur Bruce hafton say kisi cheez main lagay huay ho.
Tum dono kis maslay main ghus gaye ho?
Abay yaar, Alfred. Main tumhaaray saath hoon.
Aisa hoga, dost,
lekin Master Bruce apko jo bhi bataanay ka faisla kartay hain, woh unn ka faisla hai.
Hai na?
Tum uss ke guardian ho.
Tum uss ke niji maamlay main par saktay ho agar woh usay khatray say baahir rakhay!
Baat pe raho!
Tum meray larkay ko dhoondnay keliye kya karogay?
Main kya kar sakta hoon?
Sheher ka har police waala aagha kardiya gaya hai.
Lekin jab tak Ra's Al Ghul ko lagta hai ke woh chhuri uss ke paas hai,
uss ki jaan khatray main haan.
Haan, sahi, doosray larkay ka kya?
Kya uss nay bataaya ke uss nay chhuri kahaan rakhi hai?
Nahin. Meray khayaal say Bruce uss ke saath usay lainay keliye jaa raha hai.
Acha.
Iss ke andar koi naa koi suraagh zaroor hoga.
-Kya? -Tum yahin ruko.
Kya?
Main nay tumhein jo ijaazat di, uss ka daaromadaar bharosay pe tha.
Agar tum mujh say sach nahin bol saktay tou main kuch nahin kar sakta.
Harper.
Agar Mr Pennyworth jaanay ki koshish karein tou inhein giriftaar karlena.
Kis bina par?
Yeh kuch sochlegi.
Main bandargaah gaya.
Main nay intizaar kiya.
Ed nahin aaya.
Woh...
-Khuda, bas bolo! -Sahi.
Aik, dou...
Main nay intizaar kiya, lekin tum aaye hi nahin.
Tum buzdil hogay ya badtar, aik sanki.
Main tumhein sab sahi karnay ka aik mauqa daita hoon.
Mujh say dobaara milo, aadhi raat ke waqt.
Main iss ko aasaan banaata hoon.
Yeh jagaah kuch logon say jhoot bulwaati hai.
Kuch log boltay hain aur kuch log rotay hain.
Sach main, woh kuch bhi hosakta hai.
Kya hum please ab inn par tashadud kar saktay hain?
Kyun nahin?
Aik minute.
Bhaago!
Bruce.
Neechay!
Chalo. Chalo.
Isay lou. Isay lou. Chalo!
Mujh par say hato!
Waqt aagaya hai ke tum mujhay bataao ke kya chal raha hai.
Yeh chhuri itni zaroori kyun hai?
Log iss keliye kyun marr rahay hain?
Kamaal ka sawaal hai, Detective.
Aur aap ko apna jawaab jald mil jaayega.
Bas mujhay chhuri dedo aur main larkay ko riha kardoonga.
Tumhein yeh pasand aayega, hai na?
Zaahir hai.
Bruce, chhuri mujhay dou.
Bruce.
Chhuri mujhay dou.
Aap samajh nahin rahay.
Iss nay Alfred ko maardiya.
Phir usay dobaara zinda kiya.
Aur Alex ke daada iss chhuri say dartay thay.
Main isay yeh nahin desakta.
Agar hum nay isay chhuri nahin di, Alex marr jaayega.
-Sirf yeh hi zaroori hai. -Nahin.
Aap nahin jaantay ke yeh kon hai.
Main nahin desakta.
Bohot khoob, Bruce.
Tumhein aakhir kaar cheezein saaf nazar aarahi hain.
Sawaal yeh hai...
ke kya tum main itni himmat hai?
-Nahin. -Hathiyaar gira dou!
Haath oopar, jhuk jaao!
Mujhay giriftaar karlou.
Ra's Al Ghul, Blackgate ke raastay main hai.
Aur hum nay Alex ke waaldein say raabta kiya.
Unhein ghar aanay main kuch din lageingay.
Bruce.
Ra's aik sanki hai.
Tum uss ke aamaal keliye zimmedaar nahin ho.
Main madad karna chaahta hoon.
Lekin tum nay ab tak jo bhi kaha hai,
Alfred ka marna aur dobaara zinda hona, jaaduyi paani...
Mujhay kuch aisa bataao jis par main yaqeen kar sakoon.
Shaayed ab tum samjhogay ke hum nay kyun nahin bataaya.
Aap jo bhi kehlein, uss say koi farq nahin parta, Detective.
Yeh sab mera qusoor hai.
Alex meri wajaah say mara hai.
Main nay usay maardiya.
Oswald!
Main nay tumhaara intizaar kiya.
Dobaara.
Aur tum nahin aaye. Dobaara!
Buzdil saalay!
Kahaan ho tum?!
Yahaan.
Aur main bohot kuch honga, lekin buzdil nahin.
Tumhaari paheliyaan bekaar hain.
Yeh jaga kuch logon say jhoot bulwati hai. Kuch log boltay hain aur kuch rotay hain.
Iss ka kuch bhi matlab hosakta hai.
Jhoot bolna, bolna, rona.
Tum sirf insaani bartaao bata rahay ho.
Nahin!
Mera matlab tha, laitna, matlab marr kar laitnay.
Neechay laitna. Laitna neechay.
Matlab murda!
Jawaab Stoker Cemetery tha.
Zaahir hai.
Aik bewaqoof ko hi yeh dikhega.
Maanlou, Ed.
Tum apni jaan bachaanay keliye ab paheliyaan nahin bana saktay.
Shaayed woh sahi thi.
-Kya? Kon sahi thi? -Tumhaari sab say bari fan.
Uss nay kaha ke tumhaaray saath koi masla tha.
Mujhay maannay main thora waqt laga, lekin...
Tum hushiyaar nahin.
Main bohot hushiyaar hoon.
-Main Riddler hoon. -Khuda, yeh naam dobaara?
Mujhay bataao, tumhein woh paheliyaan sochnay main kitna waqt laga?
-Pata nahin. -Aik minute? Dou minute?
Kuch ghantay.
6 ghantay.
-6 ghantay? -Haan!
Dou buri paheliyon keliye?
Kya yeh puraanay Ed jaisa sunaayi deta hai?
Shaayed main abhi bhi barf main jamnay say sahi horaha hoon!
Lekin badlay say yaqeenan mujhay behtar mehsoos hoga.
Tum kabhi mujh say badla nahin lesakogay.
Haan, loonga.
-Nahin, nahin longay... -Oswald...
main tumhein goli maardoonga.
Haan.
Tum mujhay shaayed goli maardou, mera qatal kardou...
lekin sirf woh mujh say badla lesakta hai.
Jis aadmi ko main nay bandar gaah main jamaaya tha...
Woh aadmi jo bewaqoofaana paheliyaan likhnay say pehlay khud ko maar deta...
Woh aadmi jis ka naam main abhi bhi nahin loonga!
Lekin woh jaa chuka hai.
Tum sirf Ed Nygma ho.
Aur Ed Nygma tak nahin...
kyunkay Ed Nygma aik cheez par ghaur karta.
Kya?
Yahaan thori thand nahin lag rahi?
Tumhein yeh yaad hai?
Mera doosra Victor?
Main tumhein barf main rakhoonga, dobaara.
Tum usi tarah kharay rehna chaahtay ho ya kisi naye andaaz main?
Nahin, ruko, please.
-Samajh gaya, usi tarah. -Nahin!
Acha, Oswald.
Main Riddler nahin hoon.
Karo.
Ruko.
Main nay apna faisla badal liya.
Main tumhein jamaaonga nahin.
Main sirf Ed Nygma ko jamaaonga.
Uss say kisay farq parta hai?
Nahin.
Behtar badla hoga ke tumhein jeenay doon...
yeh jaantay huay ke tum woh nahin ho.
Aur dobaara kabhi hogay bhi nahin.
Alvida, Ed.
Main kon hoon?
Main 7 ya 8 saal ki hongi.
Dair hogayi thi.
Main chupkay say neeche gayi aur aik aadmi meray abbu ke saamnay jhuka hua tha.
Maafi ki bheek maang raha tha.
Meray abbu nay uss ki gardan main chhuri ghusaadi.
Agli subah, khoon ka koi naamo nishaan nahin tha.
Aur hum nay uss maiz par naashta kiya.
Ab tumhein lagega ke main Gotham say duur rehna chaahti hoon.
Lekin yeh ghar, yeh sheher, meri nason main hai.
Main ghar aagayi hoon, Jim.
Afwaah hai ke teen Falcone capos ghaayeb hogaye hain.
Woh chhupay huay thay.
Penguin mujhay istimaal karke unhein baahir laaya.
Aur unhein maardiya.
Aur tum nay usay aisa karnay diya.
Maasoom mat bano, Jim.
Tum Carmine Falcone ke paas madad keliye aaye thay.
Khoon kharaaba tou hona hi tha.
Tou kya tumhaara plan yeh hai?
Penguin ke qareeb jaake uss ka bharosa haasil karna. Phir kya?
Mujhay jaanna hai ke tum kya karnay waali ho.
Nahin.
Tumhein jaannay ki zaroorat nahin.
Tumhein sheher, Penguin say waapis chaahiye.
Main tumhein woh dedoongi.
Lekin tumhein mujh par bharosa karna hoga.
Qaidi chal raha hai.